
Drabužius skalbiate gerąja puse, o kvapnaus minkštiklio negailite įpilti? 5 įpročiai, dėl kurių internete vis dar verda ginčai
Vieniems atrodo savaime suprantama prieš skalbimą išversti džinsus, kiti į skalbyklę juos meta nė nesusimąstę. Vieni įsitikinę, kad daugiau skalbiklio reiškia švaresnius drabužius, kiti renkasi tiksliai dozuotas kapsules ar vis labiau populiarėjančius skalbimo lapelius. Socialiniuose tinkluose netrūksta patarimų, kaip skalbti efektyviau, tačiau ne visi įpročiai vienodai naudingi. Lietuviško prekybos tinklo „Maxima“ atstovai pastebi, kad keičiasi ir pati drabužių priežiūros priemonių pasiūla – greta įprastų skalbiklių atsiranda naujų ir specializuotų priemonių.
Pasak „Maximos“ ryšių su žiniasklaida vadovės Ernestos Vareikytės, skalbimo ir drabužių priežiūros kategorijoje pirkėjai turi nusistovėjusių įpročių, tačiau augantis skirtingų priemonių pasirinkimas leidžia kasdienę rutiną vis labiau pritaikyti prie individualių poreikių.
„Skalbimas yra viena buities sričių, kurioje dažnas turi savo įprastą rutiną, tačiau šiandien pasirinkimas gerokai platesnis nei vien skalbimo milteliai ar skystas skalbiklis. Skirtingų poreikių paklausą ir įvairovę stebime žvelgdami į populiariausias „Švaros muges“ prekes. Vieni renkasi kapsules, kiti išbando skalbimo lapelius, sparčiai populiarėja ir skirtingai tekstilei skirtos priemonės. Tad pirkėjas gali rinktis ne tik tai, ką yra įpratęs naudoti, bet ir tai, kokia priemonės forma jam patogiausia – galbūt tai bus smulki buitinės chemijos priemonė, skirta naudoti tik labai specifiniais atvejais, o galbūt tai bus tiesiog didesnio dydžio, vadinamoji XXL, pakuotė“, – sako E. Vareikytė. 
Smalsumą vis naujoms priemonės išbandyti žadina įvairūs patarimai socialiniuose tinkluose. Visgi, „Maximos“ atstovė atkreipia dėmesį, kad išbandant vis skirtingas priemones ir norint paįvairinti savo buities darbų rutiną, svarbu nepamiršti tai, kokie populiarūs patarimai iš tiesų pasiteisina, o kuriais verčiau aklai nesivadovauti. 
Išversti drabužius prieš skalbimą 
Vienas dažniausiai pasikartojančių patarimų – prieš dedant į skalbyklę džinsus, tamsius ar margintus drabužius išversti į blogąją pusę. Šis įprotis turi praktinės naudos: skalbiant drabužiai trinasi vieni į kitus ir į skalbimo mašinos būgną, todėl juos išvertus labiau apsaugomas išorinis audinio paviršius, spaudiniai ir dekoratyvinės detalės.
Toks būdas ypač tinkamas prižiūrint tamsius džinsus ar drabužius su atspaudais, kurių išvaizdą norima ilgiau išsaugoti. Vis dėlto toks patarimas – nebūtinai yra universalus. Jei labiausiai sutepta būtent išorinė drabužio pusė, pirmiausia verta pasirūpinti dėme, o prieš skalbiant visada pravartu patikrinti gamintojo pateiktas priežiūros rekomendacijas.
Daugiau skalbiklio nebūtinai reiškia švariau
Norint išskalbti pilną būgną skalbinių gali kilti pagunda įpilti daugiau skalbiklio, tačiau šiuo atveju principas „daugiau – geriau“ neveikia. Per didelis priemonės kiekis savaime nepadidina skalbimo efektyvumo, o jei skalbiklis prasčiau išskalaujamas, jo likučių gali likti ant audinių.
Reikalingas kiekis priklauso nuo pasirinktos priemonės, skalbinių kiekio ir jų nešvarumo, todėl geriausia vadovautis ant pakuotės nurodytomis dozavimo rekomendacijomis. Didesnis priemonės kiekis pakuotėje nereiškia, kad jos reikėtų naudoti daugiau vienam skalbimui.
„Renkantis kasdien naudojamas namų priežiūros priemones, tokias kaip skalbimo skystis ar panašiai, svarbus ne tik jų patogumas, bet ir tai, kuriam laikui jų pakaks. Vykstant „Švaros mugei“ itin paklausios yra gerai žinomų gamintojų priemonių XXL dydžio pakuotės – pasirūpinus jomis už ypač geras kainas, ne tik reikšmingai sutaupoma, bet ir laimima praktiškai, mat tai yra priemonės, kurių namuose prireikia nuolat“, – priduria E. Vareikytė.
Skystas skalbiklis, kapsulė ar lapelis?
Dar vienas dažnas klausimas – kuri skalbiklio forma geriausias. Vieno atsakymo nėra, nes skiriasi ne tik jų forma, bet ir naudojimo būdas. Skystą skalbiklį galima dozuoti pagal skalbinių kiekį ir poreikį, o kapsulėse vienam skalbimui jau paruoštas konkretus priemonės kiekis.
Greta jų vis dažniau galima pamatyti ir skalbimo lapelius – plonus, iš anksto dozuotus skalbiklio lakštus, kurie dedami tiesiai į skalbyklę. Renkantis tarp skirtingų formų svarbu ne vien patogumas – verta atsižvelgti į gamintojo naudojimo instrukciją, skalbimo programą ir priemonės paskirtį. 
Minkštiklis tinka ne viskam
Minkštiklis daugeliui yra įprasta skalbimo rutinos dalis, ypač kai norisi audiniams suteikti švelnumo ir malonaus kvapo. Tačiau pilti jo į kiekvieną skalbimą nebūtina – kai kuriems audiniams tokios priemonės apskritai nerekomenduojamos.
Ypač atidžiai reikėtų prižiūrėti sportinius, funkcinius drabužius ir mikropluošto gaminius. Minkštiklis gali paveikti kai kurias jų funkcines savybes, todėl šiuo atveju svarbiausia atsižvelgti į drabužio etiketėje pateiktas priežiūros instrukcijas. Tas pats principas galioja pasirenkant skalbimo temperatūrą ar programą.
Kad lyginti reikėtų mažiau
Ginčų netrūksta ir dėl lyginimo: vieni lygina beveik viską, kiti lygintuvą išsitraukia tik ypatingais atvejais. Tačiau tai, kiek drabužis susiglamžys, priklauso ne tik nuo paties lyginimo. Skalbinių nereikėtų ilgam palikti skalbimo mašinoje – kuo greičiau jie išimami, išpurtomi ir tinkamai pakabinami, tuo mažiau ryškių raukšlių gali likti išdžiūvus.
Drabužių priežiūros priemonių asortimente galima rasti ir specialių skysčių, galinčių palengvinti šį buities darbą. Populiarus sprendimas – raukšles išlyginti galintys padėti purškikliai. 

Apie lietuvišką prekybos tinklą „Maxima“ 
Lietuviško prekybos tinklo „Maxima“ stiprybės – mažos kainos ir kruopščiai atrinktas asortimentas. Tinklą valdanti bendrovė „Maxima LT“ yra didžiausia lietuviško kapitalo įmonė, viena didžiausių mokesčių mokėtojų bei didžiausia darbo vietų kūrėja šalyje. Šiuo metu tinkle dirba apie 11 tūkst. darbuotojų ir veikia arti pustrečio šimto „Maximos“ parduotuvių visoje Lietuvoje, kuriose kasdien apsilanko daugiau nei 400 tūkst. klientų. 

